BAZTANGO HARANEKO IKASTETXEETAKO GURASO ELKARTEEK (APYMAK) SUSTATUTAKO HEZKUNTZA, KULTURA ETA PRESTAKUNTZA JARDUERETARAKO DIRULAGUNTZEN DEIALDI PUBLIKOAREN OINARRI ARAUTZAILEAK
1. Deialdiaren xedea.
Oinarri hauen xedea Baztango ikastetxeetako guraso elkarteei dirulaguntzak ematea da, ikasleei eta haien familiei zuzendutako hezkuntza, kultura, sentsibilizazio eta sustapen jarduerak egin ditzaten.
Jarduera hauek 2025-2026 ikasturtean zehar garatu eta eskola-orduz kanpo burutu beharko dira, dela eguerdiko ordutegian, eskolaz kanpokoan edo ohiko eskola-ordutegitik kanpo.
Diruz lagundutako jarduera hauek inolaz ere ez dute ikastetxeko derrigorrezko curriculum-edukirik ordezkatuko, modu estrukturalean osatuko edo haiekin bat egingo; eskolaz kanpokoak, osagarriak eta arautu gabeak izan beharko dute.
1. Deialdiaren helburua
Deialdi honen helburua familiek Baztango ikastetxeetako hezkuntza-bizitzan parte-hartze aktiboa izan dezaten sustatzea da, guraso elkarteek antolatutako hezkuntza, kultura, prestakuntza eta sentsibilizazio jarduerak bultzatuz.
Halaber, gurasoak seme-alaben hezkuntza-prozesuan inplikatzea bilatu nahi da, familien eta hezkuntza-komunitatearen arteko lankidetza bultzatuz, bai eta ikasleen ongizatean, bizikidetzan eta prestakuntza integralean lagunduko duten jarduerak sustatuz.
Modu osagarrian, jarduera hauek parte hartzen duten familien bizitza pertsonala, familia-bizitza eta lan-bizitza uztartzen lagun dezakete.
1. Erakunde onuraduna
Baztango ikastetxeetan legez eratutako guraso elkarteak izan daitezke onuradun, baldin eta indarrean dagoen araudian ezarritako baldintzak betetzen badituzte.
1. Diruz lagundu daitezkeen jarduerak
Diruz laguntzen ahalko dira ondorengo ildoetan sartzen diren jarduerak: 
· Euskara eta inguruko tradizio kulturalak
· Familiendako eta ikasleendako prestakuntza eta sentsibilizazio jarduerak, hezkuntza, gizarte, kultura edo komunitate intereseko gaietan. 
· Genero-berdintasuna, hezkidetza, gizarteratzea eta kulturartekotasuna sustatzeko jarduerak.
· Diziplina artistikoak sustatzea eta garatzea
Jarduerek izaera hezitzailea, osagarria eta ez-arautua izan beharko dute.

1. Diruz lagun daitezkeen gastuak eta diruz lagundu ezin direnak:
5.1. Diruz lagundu daitezkeenak: 
Diruz lagun daitezkeen gastutzat hartuko dira dirulaguntzaren xede diren jarduerak burutzeko beharrezkoak direnak, haiei zuzenean lotuta daudenak eta behar bezala justifikatuta daudenak.
Zehazki, honako hauek hartuko dira diruz laguntzeko modukotzat: kanpoko langileen ordainsariak (begiraleak, hizlariak, prestatzaileak edo profesionalak), hezkuntza-, kultura- edo prestakuntza-jarduerak egiteko enpresak edo erakundeak kontratatzea, eta hezkuntza-, kultura-, prestakuntza- edo arte-jarduerak antolatzearen eta gauzatzearen ondoriozko gastuak, eskolaz kanpoko orduetan egiten badira.
Era berean, diruz lagundu ahal izanen da jarduerari zuzenean lotutako material suntsikorra erostea (material didaktikoa, artistikoa edo hezitzailea). Salbuespen gisa, elikagai-gastuak diruz lagundu ahal izanen dira hezkuntza-helburu espezifikoa duten jarduerei zuzenean lotuta eta behar bezala justifikatuta daudenean.
5.2. Diruz lagundu ezin direnak:
Ez dira diruz lagunduko erakundearen funtzionamendu arrunteko gastuak, hala nola hornidurak, alokairuak, gestoria- edo administrazio-zerbitzuak, ezta guraso elkarteko langileen ordainsariak ere.
Ez dira diruz lagunduko, halaber, dagokion fakturaren bidez profesionalak direla egiaztatzen ez duten pertsona fisikoei egindako ordainketak, ez eta hezkuntza-, kultura- edo prestakuntza-helbururik gabeko jardueren gastuak ere.
Era berean, kanpo geratzen dira ondasun inbentariagarrietan egindako inbertsioak, bai eta diruz lagundutako jarduerari zuzenean lotuta ez dagoen edo behar bezala justifikatuta ez dagoen bertze edozein gastu ere.
	GASTU MOTA
	DIRUZ LAGUNDUA
	OHARRAK

	Monitoreak, hizlariak eta kanpoko langileak
	✔ Bai
	Jarduerari zuzenean lotuta eta fakturarekin.

	Hezkuntza- eta kultura-zerbitzuetako enpresak edo erakundeak
	✔ Bai
	Zuzeneko lotura jarduera gauzatzearekin

	Hezkuntza, kultura edo prestakuntza-jarduerak
	✔ Bai
	Eskola-orduetatik kanpo eta hezkuntza-helburuarekin

	Material suntsikorra (didaktikoa, artistikoa, hezitzailea)
	✔ Bai
	Jarduerari zuzenean lotuta

	Hezkuntza-jarduerei lotutako elikadura
	✔ Bai (salbuespena)
	Jarduera pedagogiko justifikatuaren parte bada soilik

	Funtzionamendu gastuak (argia, ura, alokairua, gestoria)
	✘ Ez
	Erakundearen egiturazko gastuak

	Guraso elkarteko langileen soldatak
	✘ Ez
	Ezin dira diruz lagundu

	Ordainketak ez profesionalei (fakturarik gabeko senideak)
	✘ Ez
	Akreditatutako zerbitzu profesionaka soilik

	Hezkuntza-helbururik gabeko jarduerak
	✘ Ez
	Jai-izaera hutsa dutenak kanpoan gelditzen dira

	Inbertsioak edo ekipamendu inbentariagarria
	✘ Ez
	Diruz ez-lagungarriak

	Justifikatu gabeko gastuak
	✘ Ez
	Faktura eta ordainagiria nahitaezkoak dira.


1. Diruz lagundu daitezkeen ekintzak/proiektuak/jarduerak egiteko baldintzak, betekizunak eta epea
6.1. Jardueren baldintza orokorrak
Diruz lagundutako jarduerak eskola-komunitate osoaren partaidetzari irekia egon beharko du, eta Guraso Elkarteko kide ez izatea ezingo da izan parte hartzea ukatzeko arrazoia. Horrela, jarduerak ikastetxeko ikasleei edota haien familiei zuzenduta egon beharko dira nagusiki, eta bertze ikastetxe batzuetako ikasleek zein familiek ere parte hartu ahal izanen dute.
Bertzeak bertze, honako hauek jaso ahal izanen dira: gurasoentzako prestakuntza-jarduerak, jolas- eta hezkuntza-jarduerak, tailerrak, hitzaldiak, eskolaz kanpoko programak, arte- eta kultura-jarduerak, bai eta hezkuntza-komunitateko kideen arteko bizikidetza eta harremana errazten dutenak ere.
Nolanahi ere, jarduerak eskola-orduz kanpo garatu beharko dira.
6.2. Jardueren edukia eta helburua
Jardueren edukiak ikasleen eta familien prestakuntza osoari lagundu beharko dio, bizikidetza-, berdintasun-, errespetu-, inklusio- eta aniztasun-balioak sustatuz.
Era berean, honako hauek sustatu beharko dituzte:
· Edozein indarkeria-adierazpenen aurkako jarrera, arreta berezia jarriz genero-indarkerian.
· Belaunaldien arteko harremanak
· Ingurunea, kultura eta herriko historia ezagutzea
· Ikasleen eta familien arteko bizikidetza eta komunitate-lana
· Zaintzaren eta hezkuntza- zein etxe-lanen erantzukidetasuna
· Euskararen sustapena
6.3. Gauzatze-aldia
Diruz lagundu daitezkeen jarduerak 2025eko azaroaren 2tik 2026ko urriaren 31ra bitartean garatu beharko dira.
6.4. Kanpoan geratzen diren jarduerak
Deialdi honetatik kanpo uzten dira, berariaz:
1. Hezkuntza-komunitateko ikasleak eta/edo familiak helburu ez dituzten jarduerak. Nolanahi ere, bertze ikastetxe batzuetako (Haranekoak nahiz bertze eremu batzuetakoak) ikasleek eta familiek ere parte hartu ahal izanen dute, baldin eta jardueraren hezkuntza-, kultura- edo prestakuntza-xedea behar bezala justifikatzen bada.
1. Giza eskubideak, bizikidetza-balioak edo pertsonen duintasuna errespetatzen ez dituzten jarduerak; baita edukiz zein mezuz diskriminatzaileak, sexistak, arrazistak, xenofoboak, homofoboak edo transfoboak direnak, indarkeria goratzen dutenak edota izaera politiko zein alderdikidea dutenak ere
1. Berezko finantzaketa edo kanpoko finantzaketa nahikoa duten eta finantza-defizitik ez duten jarduerak.
1. Udalaren edo bertze erakunde publiko nahiz pribatu batzuen dirulaguntza jaso duten jarduerak, xede bererako finantzaketa bikoitza badago.
1. Hezkuntza-jarduera zehatz eta behar bezala justifikatu bati zuzenean lotuta ez dauden merienda, bazkari edo elikagaien gastuak.
1. Aurrekontu-kredituak, gehieneko zenbateko osoa eta dirulaguntzaren banakako zenbatekoa.
 7.1. Gehieneko zenbateko osoa
Deialdi honetako gehieneko diru-hornidura 6.000 eurokoa da, udal-aurrekontuan erabilgarri dauden kredituen kargura.
 7.2. Aurrekontu-aplikazioa
Deialdi honetako dirulaguntzak honako aurrekontu-aplikazio honen kargura finantzatuko dira:
2026ko ekitaldiko udal-aurrekontuko 1-3269-4890001 «Hezkuntza-jardueretarako Guraso Elkarteentzako dirulaguntzak» Aurrekontu-aplikazio horretan esleitutako kreditu guztia agortzen ez bada, gerakin hori 1-3340-4890000 «Kultur elkarteentzako dirulaguntzak» aurrekontu-aplikaziora bideratuko da.
7.3. Dirulaguntzaren banakako zenbatekoa eta hori finkatzeko irizpideak
Erakunde onuradun bakoitzari eman beharreko dirulaguntzaren zenbatekoa honela zehaztuko da: benetan justifikatutako diruz lagun daitekeen gastuaren arabera, oinarri hauetan ezarritako irizpideetan oinarrituta lortutako balorazioaren arabera eta, hala badagokio, paragrafo honetan aurreikusitako gainbanaketa aplikatzearen arabera.
Oro har, dirulaguntzak diruz lagundutako jardueraren aurrekontu onartuaren % 70 finantzatu ahal izanen du gehienez, betiere jarduera hori behar bezala zuritzen bada.
Erakunde onuradun bakoitzari emandako dirulaguntzak ez du inola ere 2.000 euroko muga gaindituko.
Oinarri hauetan aurreikusitako balorazio-irizpideak aplikatu ondoren erakunde onuradunei legozkiekeen dirulaguntzen zenbatekoen baturak deialdiaren gehieneko diru-hornidura gainditzen badu, kreditu erabilgarria haien artean hainbanatuko da, hasieran egokituko litzaiekeen zenbatekoaren proportzioan, betiere erakunde bakoitzeko dirulaguntzaren gehieneko muga errespetatuz eta finantzaketaren gehieneko ehunekoa eta diruz lagundu daitekeen gastu justifikatua gainditu gabe.

1. ERAKUNDE ONURADUN IZATEKO BALDINTZAK
Erakunde onuradun izan daitezke oinarri hauetan eta dirulaguntzen arloan indarrean dagoen araudian ezarritako baldintzak betetzen dituzten Baztango Ibarreko ikastetxeetako guraso elkarteak, beti ere baldintza hori betetzeko aurreikusitako debeku-kausaren batean sartuta ez badaude
Eskaerak aurkezteko epea amaitzerako, erakundeek baldintza hauek bete beharko dituzte:
	ESKAKIZUNA
	EGIAZTATZEKO MODUA

	Hezkuntza-arloan jarduerak garatzea, estatutuetan ezarritakoaren arabera.
	I. eranskina

	Legez eratutako pertsona juridikoa izatea eta Nafarroako Gobernuko Elkarteen Erregistroan edo dagokion erregistro publikoan izena emanda egotea.
	Erakundearen estatutuen kopia eta dagokion erregistroko izen-ematearen ziurtagiria. Dokumentazio hori lehendik Baztango Udalaren esku badago, nahikoa izanen da legezko ordezkariaren erantzukizunpeko adierazpena aurkeztea.

	Zerga-betebeharrak eta Gizarte Segurantzarekikoak egunean izatea
	Ogasun Foralak eta Gizarte Segurantzak emandako erantzukizunpeko adierazpena edota egunean egotearen ziurtagiriak.

	Baztango Udalak aurretik emandako dirulaguntzen egiaztapena egunean izatea.
	Erakundearen erantzukizunpeko adierazpena eta Udalaren barne-egiaztapena, hala dagokionean.

	Lan-jardun diskriminatzaileengatik edo emakumeen eta gizonen arteko berdintasunaren eta genero-indarkeriaren arloko araudia ez betetzeagatik zigortua ez izana, 10/2022 Lege Organikoan, 14/2015 Foru Legean eta 17/2019 Foru Legean xedatutakoarekin bat etorriz, edo, zigortua izan bada, zigorra beteta eta dagozkion zuzenketa-neurriak hartuta edukitzea.
	Erantzukizunpeko adierazpena eta, hala dagokionean, zigorra bete izana eta hartutako zuzenketa-neurriak egiaztatzen dituen dokumentazioa.

	Xede edo jarduera berbererako Baztango Udalarekin hitzarmenik, kontratubiderik edo dirulaguntzarik sinatua ez izatea.
	Erakundearen erantzukizunpeko adierazpena eta Udalak bere barne-erregistroen bidez egin beharreko egiaztapena.




1. ERAKUNDE ONURADUNAREN BETEBEHARRAK
Dirulaguntzaren erakunde onuradunek betebehar hauek izanen dituzte:
9.1. Jarduerak gauzatzea.
· Dirulaguntza jaso duten jarduerak eskaeran adierazitakoarekin eta aurkeztutako dokumentazioarekin bat etorri beharko dute. 
· Jarduerak 2025-2026 ikasturtearen barruan eta eskola-ordutegiz kanpo garatzen direla bermatzea. 
· Jardueren izaera hezitzailea, kulturala, formatiboa edo sentsibilizaziozkoa ziurtatzea.
9.2. Berdintasunaren, diskriminazio ezaren eta bizikidetzaren printzipioak
· Dirulaguntza jaso duten jarduera guztiek tratu-berdintasunaren eta diskriminazio ezaren printzipioak errespetatzen dituztela bermatzea.
· Erabat debekatuta dago sexu, arraza, xenofobia, homofobia edo transfobia izaera duen edozein jardun, eduki zein portaera, bai eta bertze edozein diskriminazio edo indarkeria mota ere.
· Bizikidetza, errespetu, inklusio, aniztasun eta gizarte-kohesioaren balioak sustatzea.
9.3. Hizkuntza-araudia, berdintasuna eta jasangarritasuna
· Baztango Udalaren eremuan euskara erabiltzea eta sustatzea arautzen duen udal-ordenantzan ezarritakoa betetzea, eta ordenantza hori dirulaguntza jaso duten jardueren garapenean aplikatzen dela bermatzea.
· Emakumeen eta gizonen arteko berdintasunari buruzko apirilaren 4ko 14/2015 Foru Legean xedatutakoa betetzea, berdintasun erreal eta eraginkorraren sustapena ziurtatuz.
· Ekitaldi publikoei eta jasangarritasunari buruzko apirilaren 17ko 36/2024 Foru Dekretuan ezarritakoa betetzea, dirulaguntza jaso duten jardueren antolaketari eta garapenari dagokionez.
· Erakunde onuradunek gauzatutako jardueren amaierako memoria aurkeztu beharko dute; memoria horretan, datuak sexuka banatuta agertuko dira, bai dirulaguntza jaso duten jardueren erabiltzaile edo onuradunenak, bai proiektua edo jarduera gauzatzen aritu diren langileenak.
· Dirulaguntza jaso duen jardueraren ondorioz sortutako dokumentazioan, publizitatean, irudietan edo materialetan, hizkuntzaren eta irudien erabilera inklusiboa eta ez-sexista egin beharko da, edukien diskriminazioa edo genero-estereotipoak saihestuz eta berdintasun-, aniztasun- eta erantzunkidetasun-balioak sustatuz.
9.4. Jardueren hezkuntza-kalitatea
· Jarduerek hezkuntza-eduki egokia dutela ziurtatzea eta deialdiaren helburuekin koherenteak izatea ziurtatzea.
· Jarduerak garatzeko kualifikazio egokia duten langileak edo profesionalak erabiltzea.
· Ikasleen eta familien parte-hartzea berdintasun-baldintzetan bultzatzea.
9.5. Dirulaguntzaren justifikazioa
· Dirulaguntza jaso duten jardueren justifikazio-dokumentazioa aurkeztea, memoria teknikoa eta ekonomikoa barne, bai eta fakturak eta gastu-justifikanteak ere.
· Arrazoirik gabe datuak sexuka banatuta ez aurkezteak, berdintasun-irizpideei dagokien puntuazioa galtzea dakarke, edo, hala dagokionean, dirulaguntza proportzionalki gutxitzea.
· Justifikazio-dokumentazioa Udalaren eskura edukitzea legez ezarritako epean.
9.6. Publizitatea eta difusioa
· Erakunde onuradunek, hala dagokionean, dirulaguntza jaso duten jardueren eta horietan egondako udal-laguntzaren zabalkundea erraztu beharko dute
9.7. Kontrola eta jarraipena 
· Udalak egin beharreko kontrol-, ikuskapen- eta jarraipen-lanak erraztea.
· Egin litezkeen egiaztapen- eta finantza-kontrolerako jarduketei men egitea.
9.8. Bertze betebehar batzuk
· Jarduerak gauzatzean gertatzen den edozein aldaketa garrantzitsu Udalari jakinaraztea.
· Dirulaguntza deialdian ezarritakoaz bertzelako helburuetarako ez erabiltzea.
· Dirulaguntzen arloan indarrean dagoen araudia eta aplikagarri den gainerako araudia betetzea.
9.9. Betebehar espezifikoak
· Jardueren finantza-bideragarritasuna bermatzea eta dirulaguntzak estaltzen ez dituen gastuak bere gain hartzea; horretarako, bertze finantzaketa-iturri batzuetara jotzen ahal izanen da, betiere gainfinantzaketarik ez badago.
· Adingabeei zuzendutako jardueretan parte hartzen duten langile guztiek (kontratatuek zein boluntarioek) adingabeen babesaren eta boluntariotzaren arloan indarrean dagoen araudian ezarritakoa bete beharko dute; zehazki, Sexu Delitugileen Erregistro Zentralaren ziurtagiri negatiboa eduki beharko dute eta, atzerritarren kasuan, aplikagarri den araudiak eskatzen duen dokumentazio osagarria.
Oinarri hauetan ezarritako betebeharretako edozein betetzen ez bada, emandako dirulaguntza oso-osorik edo zati batean deuseztatzen ahal izanen da, eta, hala dagokionean, jasotako zenbatekoak itzuli egin beharko dira, dirulaguntzen arloan indarrean dagoen araudiarekin bat etorriz.

1. ESKAERAK AURKEZTEA
10.1. Eskaerak non eta nola aurkeztu
Eskaerak telematikoki aurkeztu beharko dira, behar bezala beteta, Baztango Udalaren Erregistro Elektronikoaren bidez (Baztango Egoitza Elektronikoa), elkartearen legezko ordezkaria den pertsonak sinatuta.
Eskaerak deialdi honetan ezarritako eredu arautuen arabera formalizatu beharko dira.
10.2. Eskaerak aurkezteko epea
Eskaerak aurkezteko epea 2026ko urriaren 31n amaituko da, egun hori barne.
10.3. Eskaerarekin batera aurkeztu beharreko dokumentazioa
Erakunde onuradunek eskaeran adierazitako balorazio-irizpideak egiaztatzeko beharrezko dokumentazioa aurkeztu beharko dute.
Eskaerekin batera dokumentazio hau aurkeztu beharko da:
· I. ERANSKINA: Baztango guraso elkarteek antolatutako jardueretarako dirulaguntza eskabidea eta erakunde onuradun izateko baldintzak betetzen direla egiaztatzen duen erantzukizunpeko adierazpena.
· II. ERANSKINA: 2025-2026 ikasturtean egindako jardueren justifikazio-memoria eta diruz lagun daitezkeen gastuen egiaztapena.
1. ESKAERAK BALORATZEKO ETA DIRULAGUNTZAK EMATEKO PROZEDURA
11.1. Dirulaguntzak emateko erregimena
Deialdi hau banakako ebaluazio-erregimenaren bidez izapidetuko da, oinarri hauetan ezarritako baldintza zein irizpideekin bat etorriz eta erabilgarri dagoen kredituaren mugen barne.
11.2. Prozeduraren instrukzioa
Prozeduraren instrukzioa Baztango Udaleko Hezkuntza Arloari dagokio, eta hark ofizioz eginen ditu aurkeztutako eskaerak egiaztatzeko eta baloratzeko nahiz ebazpen-proposamena egiteko beharrezkotzat jotzen dituen jarduketa guztiak.
11.3. Dokumentazioa osatzea 
Aurkeztutako dokumentazioak deialdian ezarritako baldintzak betetzen ez baditu edo eskatutako dokumentazioa erantsi ez bada, erakunde interesdunari eskatuko zaio akatsa zuzen dezan edo derrigorrezko dokumentuak aurkez ditzan hamar laneguneko epean. Ohartaraziko zaio, halaber, hala egin ezean, eskaeran atzera egin duela ulertuko dela, horretarako emandako ebazpena eman ondoren.
11.4. Eskaeren balorazioa
Aurkeztutako eskaerak gehienez ere 70 punturekin baloratuko dira, irizpide hauen arabera: 



	Irizpidea
	Puntuazioa
	Lotutako egiaztapen-bidea

	1. Jardueraren izaera
(Kategoria baztertzaileak dira; jarduerak kategoria batean zein bertzean kokatuko dira, kultur, prestakuntza edota aisialdi-jarduerak izan.)
	Gehienez 30 puntu
	II. ERANSKINA: 2025-2026 ikasturtean egindako jardueren justifikazio-memoria eta diruz lagun daitezkeen gastuen egiaztapena.

	Gurasoentzako prestakuntza-jarduerak
	30 puntu
	

	Eskola komunitateari zuzendutako jarduerak, berdintasuna, koedukazioa, inklusioa edota kulturartekotasuna sustatzen dituztenak
	30 puntu
	

	Euskararen sustapenerara eta erabilerara bideratutako jarduerak, baita tokiko kultura zein ohiturak ezagutzeko eta eskualdatzeko ere
	30 puntu
	

	Ikasleentzako eskolaz-kanpoko jarduerak
	20 puntu
	

	2. Jarduera ematen duenaren prestakuntza
(Kategoria ez-baztertzaileak dira; alegia, irakasle berak baldintza bat, bi edo hirurak bete ditzake)
	Gehienez 21 puntu
	

	Euskara-tituluak (EGA/baliokidea, 2. Hizkuntza eskakizuna/baliokidea)
	7 puntu
	Honako hauek emandako edo homologatutako ziurtagiriak:
· Euskarabidea / Euskararen Nafar Institutua
· Hizkuntza Eskola Ofizialak (HEO)
· EGA titulua (Euskararen Gaitasun Agiria)

	Hezkidetzari, berdintasunari, ikasketa feministei edo genero-ikasketei buruzko prestakuntza
	7 puntos
	· INAPek (Nafarroako Gobernua), Herri Administrazioaren Institutu Nazionalak (INAP estatala) edo bertze autonomia-erkidego batzuetako eta toki-entitateetako prestakuntza-eskolek zuzenean antolatutako edo emandako ikastaroak.
· Unibertsitate publikoek (bereziki Nafarroako Unibertsitate Publikoak – NUP) emandako etengabeko prestakuntzako ziurtagiriak, titulu propioak edo graduondoko ikastaroak.
· Berdintasuneko Erakunde Ofizialak: Berdintasunerako Nafar Institutuak (BNI) edo Emakumearen Institutuak (Berdintasun Ministerioa) emandako edo bermatutako prestakuntza.
· Irabazi-asmorik gabeko erakundeak, fundazioak edo entitateak, baldin eta haien prestakuntza-planak NAPek edo dagokion funtzio publikoko zuzendaritzak berariaz homologatu edo onartu baditu.

	Jardueran eragin zuzena duen bertze prestakuntza osagarri bat (kulturartekotasuna, ezintasunen arreta edo jardueraren helburuari lotutako bertze batzuk)
	7 puntos
	· Nafarroako Herri Administrazioaren Institutua (NHAI)
· Nafarroako Enplegu Zerbitzua (NEZ)
· Herri-administrazioak: Bertze herri-administrazio batzuek (estatala, forala edo tokikoa) edo estatuko NAPek emandako ikastaroak. Akatdemia-esparrua.
· Unibertsitate publikoak: NUPek edo Espainiako bertze unibertsitate publiko batzuek emandako titulu propioak, graduondokoak edo unibertsitate-luzapeneko ikastaroak (betiere edukia lanpostuarekin lotuta badago). Entitate laguntzaileak.
· Sindikatuak edo bertze entitate batzuk (fundazioak, GKEak), baldin eta haien prestakuntza-ekintzak Funtzio Publikoko Zuzendaritza Nagusiak homologatu baditu. Ziurtagiri horiek homologazioa baimentzen duen Zuzendari Nagusiaren Ebazpenaren berariazko aipamena jaso ohi dute.

	3. Jardueraren edukia genero-berdintasunaren, inklusioaren eta kulturartekotasunaren printzipioekin bat etortzea / lerrokatuta egotea
	Gehienez 10 puntu
	II. ERANSKINA: 2025-2026 ikasturtean egindako jardueren justifikazio-memoria eta diruz lagun daitezkeen gastuen egiaztapena.

	Berdintasunaren diagnostikoa, jardueraren ekintza-esparruan
	2,5 puntu
	Azterketa labur bat aurkeztu beharko da, proposatutako jardueraren esparruan emakumeen eta gizonen artean egon daitezkeen desberdintasunak identifikatzeko (parte-hartzea, rolak, interesak, sarbidea eta abar).

	Ekintza, neurri edo jarduera zehatzak, diagnostikoan hautemandako genero-desberdintasunak murrizteko
	2,5 puntu
	Detektatutako desberdintasunak zuzentzeko gauzatutako ekintza zehatzak deskribatu beharko dira, eta adierazi beharko da nola laguntzen duten emakumeen eta gizonen arteko berdintasuna sustatzen (adibidez, parte-hartze orekatua sustatuz, emakumezko erreferenteak ikustaraziz, estereotipoak hautsiz, etab.).

	Aukera-berdintasuna, gizarteratzea eta ahultasun-egoeran edota gizarte-bazterketako arriskuan dauden kolektiboen parte-hartzea bultzatzeko ekintza, neurri edo jarduera zehatzak
	2,5 puntu
	Ahultasun-egoeran dauden kolektiboen (hala nola bazterketa-arriskuan dauden emakumeak, guraso bakarreko familiek —ama direnak—, etorkinak, aniztasun funtzionala duten pertsonak, etab.) parte-hartzea eta inklusioa errazteko neurriak zehaztu beharko dira, eta adierazi beharko da nola bermatzen den haien sarbidea eta parte-hartze eraginkorra jardueran.

	Jardueraren ebaluazioa, genero-perspektiba, inklusioa eta kulturartekotasuna kontuan hartuta (adierazle zehatzak eta sexuaren arabera berezitutako datuen bilketa)
	2,5 puntu
	Jarduerak berdintasun-, inklusio- eta kulturartekotasun-arloan izandako eragina nola ebaluatuko den adierazi beharko da. Horretarako, sexuaren arabera berezitutako datuak eta, hala badagokio, bertzelako adierazle adierazgarriak (eragina, asebetetzea, emaitzak) jaso beharko dira, eta erabilitako metodologia labur azaldu

	4. Baloraziorako bertzelako irizpideak
	Gehienez 9 puntu
	II. ERANSKINA: 2025-2026 ikasturtean egindako jardueren justifikazio-memoria eta diruz lagun daitezkeen gastuen egiaztapena.

	Erakundeak udal-ekarpenaz gain bertzelako finantzaketa-iturri publiko batzuk lortzeko egindako ahaleginak
	4,5 puntu
	

	Baztanen egoitza duten erakundeen arteko lankidetza
	4,5 puntu
	



Balorazioak jardueren hezkuntza-, kultura- eta gizarte-interesa izanen du kontuan, bai eta oinarri hauetan ezarritako helburuekiko egokitzapena ere.
11.5. Ebazpen proposamena
Eskaerak ebaluatu ondoren, organo instruktoreak ebazpen-proposamena bideratuko du, eta deialdia ebazteko eskumena duen organoari helaraziko dio.
11.6. Deialdiaren ebazpena
Deialdi hau ebaztea Baztango Udaleko Tokiko Gobernu Batzorrari dagokio, organo instruktoreak proposamena egin ondoren. 
Ebazpena erakunde interesdun denei jakinaraziko zaie, eta Baztango Udalaren iragarki-taulan edota egoitza elektronikoan argitaratuko da.
1. DIRULAGUNTZA JUSTIFIKATZEA ETA ORDAINTZEA
12.1. Dokumentazio justifikatzailearen egiaztapena
Erakunde onuradunek dirulaguntzapeko jarduerak gauzatu dituztela eta eskaeran adierazitako balorazio-kriterioak bete dituztela egiaztatzeko beharrezko dokumentazioa aurkeztu beharko dute. 
Aurkeztutako dokumentazioak oinarri hauetan ezarritako baldintzak betetzen dituela egiaztatuko du Baztango Udalak, eta dirulaguntza behar bezala egiaztatzeko beharrezkotzat jotzen duen dokumentazio osagarri guztia eskatu ahal izanen du.
12.2. Desplazamendu-gastuak eta kultura-irteerak
Baztango ibarretik kanpo egindako kultura-irteerek eta hezkuntza-jarduerek eragindako gastuak onartuko dira, garraio-gastuak eta hezkuntza-, kultura- edo prestakuntza-jarduerekin lotutako sarrerak barne. Kanpoan geratuko dira kirol-, jolas- edo aisia-jardueretara soilik bideratutako irteerak.
Ibilgailu partikularretan egindako joan-etorrien kasuan, honako hauek adierazi beharko dira: gidaria nor den, joan-etorriaren jatorria eta helmuga, data eta jardueraren helburua.
Joan-etorria garraio-enpresa baten bidez egiten denean, dagokion justifikazio-faktura aurkeztu beharko da, indarreko araudiaren arabera.
12.3. Dirulaguntzaren ordainketa
Dirulaguntza behin aurkeztutako dokumentazioa egiaztatu eta dagokion emandako ebazpena eman ondoren ordainduko da. 
Ordainketa banku-transferentzia bidez egingo da, erakunde onuradunak adierazitako kontuan.
1. DIRULAGUNTZEN BETERAGARRITASUNA
Deialdi honetan aurreikusitako dirulaguntzak bateragarriak izanen dira helburu berbererako lortutako bertzelako laguntza, dirulaguntza edo dirusarrerekin, betiere gainfinantzaketarik gertatzen ez bada. 
Edonola ere, jasotako laguntzen zenbateko osoak ezin izanen du gainditu dirulaguntzarpeko jardueraren kostu osoa.
1. DIRULAGUNTZAREN ITZULKETA
Jasotako diru-zenbatekoak osorik edo zati batean itzuli beharko dira oinarri hauetan ezarritako betebeharrak bete ez direla, emandako datuak faltsuak direla edo dirulaguntzarpeko gastuak behar bezala justifikatu ez direla egiaztatzen denean.
1. BALIABIDEAK
Oinarri hauen eta horietatik eratorritako administrazio-jarreren aurka, indarreko araudian aurreikusitako administrazio-errekurtsoak eta errekurtso jurisdikzionalak aurkeztu ahal izanen dira.
1. APLIKATU BEHARREKO ARAUDIA
Deialdi hau oinarri hauetan ezarritakoaren arabera arautuko da eta, bertan aurreikusi ez den guztian, dirulaguntzen eta toki-administrazioaren arloan indarrean dagoen araudia aplikatuko da, eta, bereziki, honako hau:
· Dirulaguntzei buruzko azaroaren 17ko 38/2003 Lege Orokorra 
· Nafarroako Toki Administrazioari buruzko uztailaren 2ko 6/1990 Foru Legea.
· Nafarroako Toki Administrazioari buruzko uztailaren 2ko 6/1990 Foru Legea.
· Nafarroako Ogasun Publikoari buruzko apirilaren 4ko 13/2007 Foru Legea.
· Emakumeen eta Gizonen arteko Berdintasunari buruzko apirilaren 4ko 17/2019 Foru Legea.
· Arrazismoaren eta xenofobiaren aurka borrokatzeko apirilaren 5eko 13/2023 Foru Legea.
· Aplikatu beharreko gainerako araudia.

.


